**ИНФОРМАЦИЯ**

 **3А ДЕЙНОСТИТЕ ПО ПРОГРАМА „АСИСТИРАНА РЕПРОДУКЦИЯ“ НА ОБЩИНА РУСЕ ЗА 2018 Г. И ПОСТИГНАТИ РЕЗУЛТАТИ**

 Основната цел на Програма „Асистирана репродукция" в Община Русе е повече семейни двойки с репродуктивни проблеми да получат шанс и да имат собствено дете. Тя заема приоритетно място в Общинския план за развитие 2014-2020 г.

През 2018 г. одобрените средства от общинския бюджет за Програма „Асистирана репродукция" бяха в размер на 50 000 лв.

 През 2018 г. в общинска администрация документи подадоха общо 44 /четиридесет и четири/ кандидат-двойки за подпомагане по програмата, като одобрените от Комисията са 43 /четиридесет и три/.

В периода от 01 до 30 април 2018 г. документи подадоха 23 /двадесет и три/ кандидат-двойки за подпомагане по програмата. От тях 22 /двадесет и две/ кандидат- двойки отговаряха на задължителните изисквания и критериите за подбор и бяха одобрени от комисията за финансово подпомагане. Шест кандидат-двойки бяха одобрени за подпомагане на изследвания, които са рутинно необходими при подготовка за асистирана репродукция и не се поемат от НЗОК и 16 /шестнадесет/ кандидат-двойки бяха одобрени за подпомагане на процедури по асистирана репродукция, които не се финансират от НЗОК. Една кандидат-двойка не отговаряше на задължително изискване по Програмата.

С Решение № 891 по Протокол № 35/21.06.2018 г. на Общински съвет - Русе по решение на комисията и внесено предложение от нейния Председател беше определен срок за втора сесия за подаване на документи от кандидатите в периода от 01.07.2018 г. до 30.09.2018 г.

В периода от 01.07.2018 г. до 30.09.2018 г. документи подадоха 21 /двадесет и една/ кандидат-двойки за подпомагане по програмата. Всички кандидат-двойки отговаряха на задължителните изисквания и критериите за подбор и бяха одобрени от комисията за финансово подпомагане, като 5 /пет/ от тях бяха одобрени за подпомагане на изследвания, които са рутинно необходими при подготовка за асистирана репродукция и не се поемат от НЗОК и 16 /шестнадесет/ кандидат-двойки бяха одобрени за подпомагане на процедури по асистирана репродукция, които не се финансират от НЗОК.

***Таблица:*** *Данни за броя и вида на процедурите, за които са одобрени кандидатите по Програма „Асистирана репродукция“ – 2018 г.*

|  |  |  |  |  |  |  |  |
| --- | --- | --- | --- | --- | --- | --- | --- |
| Период – сесия за прием на документи през 2018 г. | Общ брой одобрени кандидат-двойки | Общ брой неодобрени кандидат-двойки | Изследвания | Инсеминация  | TESA, PESA; Кокултивиране на ембриони и Ембриотрансфер на замразени ембриони  | Ин витро на естествен цикъл | Ин витро процедура с донорски материал |
| 01.04.2018 г. до 30.04.2018 г. | 22 | 1 | 6 | 2 | 5 | 4 | 5 |
| 01.07.2018 г. до 30.09.2018 г. | 21 | 0 | 5 | 6 | 4 | 2 | 4 |
| Общо | 43 | 1 | 11 | 8 | 9 | 6 | 9 |

От одобрените 43 /четиридесет и три/ кандидат-двойки с репродуктивни проблеми финансово-отчетни документи за действително проведени процедури са представили 25 /двадесет и пет/. Седемнадесет са уведомили общинска администрация за отлагане на процедурите по медицински показания и 1 /една/ е уведомила, че не може да се възползва от предоставената възможност поради настъпила бременност по естествен път. Две от двойките са с положителен резултат, 23 /двадесет и три/ са с отрицателен резултат. Тридесет двойки са потенциалните кандидати за включване в Програма „Асистирана репродукция“ – 2019 г.

***Таблица:*** *Данни за резултатите през 2016 г., 2017 г., 2018 г. и потенциалните кандидати за Програма „Асистирана репродукция“ – 2019 г. на Община Русе*

|  |  |  |  |  |  |  |  |
| --- | --- | --- | --- | --- | --- | --- | --- |
| Период | Одобрени кандидати | Отложени по медицински показания | Провели процедури | Положителен резултат | С отрицателен резултат  | Не проведена процедура поради бременност по естествен път | Потенциални кандидати |
| 2016 г. | 27 | 7 | 19 | 4 | 15 | 1 | 22 |
| 2017 г. | 39 | 5 | 34 | 6 | 27 | 1 | 29 |
| 2018 г. | 43 | 17 | 25 | 2 | 23 | 1 | 30 |

От направен сравнителен анализ на данните от постигнатите резултати през 2016 г., 2017 г. и 2018 г. е видно, че се увеличава броя на кандидатите за включване в Програма „Асистирана репродукция“ на Община Русе. Запазва се тенденцията за увеличаване броя на одобрените двойки, които за първи път кандидатстват за включване в Програмата. Увеличава се и броя на одобрените кандидати с отрицателен резултат от проведените процедури, в процентно съотношение на броя кандидатстващи, които от своя страна се явяват потенциални кандидати за включване в Програма „Асистирана репродукция“ през 2019 г.